Tallinnas bussipileteid kontrolliv munitsipaalpolitsei trahvis bussi terviserikke tõttu surnud meest.    "Mees lebas bussi tagaistmel ja algul üritasime teda äratada. Kuna ta äratamisele ei reageerinud, võtsime ta mikrobussi. Ta ei tulnud omal soovil," selgitas kontrolör. "Kahjuks pidime seda tõlgendama vastuhakuna: linnavalitsus on meile selged juhised andnud. Kõiki vastuhakkajaid tuleb trahvida maksimaalselt."    Kontrollbrigaadi ülemus  tuvastas ruttu, et akontaktne mees on surnud ilmselt tunde tagasi ning kutsus mehele kiirabi, Paraku oli juba trahvikviitung välja kirjutatud: "Inimesena ma muidugi mõistan, et sugulastel on praegu kurb ja raske aeg, kuid vaatame tõele silma: bussipiletit ta ei esitanud ja kontrolöridega ta vabatahtlikult samuti kaasa ei tulnud."    Lahkamisjärgsel läbiotsimisel politseis tuvastati, et mehel polnud piletit ka kaasas.    Omaksed saavad laiba pärast seda, kui ta on kandnud ära kolmepäevase  aresti politseile mittekuuletumise ning seletuskirja mittekirjutamise eest.    Loe ka: Parkimistrahvist päästab vaid lume alla mattumine